Sisäkäyttöön tarkoitetuissa Philips Hue Lightstrip -valonauhoissa on liimapinta, jonka avulla nauhat on helppo kiinnittää seiniin, lattioihin, kaappeihin ja mihin tahansa muuhun huonekaluun tai esineeseen nopeasti ja puolipysyvästi. Ulkovalaisimien mukana toimitetaan pidikkeet, joilla valot voidaan kiinnittää maahan tai ulkorakenteisiin.
Philips Hue Lightstrip ‑valonauhan käyttö edellyttää sen kytkemistä virtalähteeseen. Kun valonauha loistaa kirkkaanvalkoisena, voit yhdistää sen Hue Bridge ‑siltaan samalla tavoin kuin lisäät valoja Hue-järjestelmään.
Jos Hue-sovellus ei löydä valonauhaa automaattisen haun tai edes sarjanumeron syöttämisen jälkeen, se saattaa olla Hue Bridge ‑sillan ulottumattomissa. Voit korjata tilanteen siirtämällä valonauhan lähemmäksi Hue Bridge ‑siltaa tai siirtämällä muita Philips Hue ‑älyvaloja Hue Bridge ‑sillan ja valonauhan väliin. Hue-älyvalot laajentavat kätevästi Hue Bridge ‑sillan langattoman signaalin kantamaa.